เรื่องร้องเรียน (ถนน,จราจร) วันที่ 2022-05-31 13:34:42 — แขวงจตุจักร เขตจตุจักร กรุงเทพมหานคร
เสนอแนะให้มีการปรับปรุงเสา และดวงไฟ สัญญาณไฟจราจร “สี่แยกศาลเยาชนและครอบครัวกลาง” (ถ.กำแพงเพชร ตัดกับ ทางเข้าสถานีกลางบางซื่อ)  จึงขอเสนอปัญหา และข้อเสนอแนะแก้ไข ดังนี้
1. เสาสัญญาณไฟจราจร หมายเลข 1 ปัจจุบันติดตั้งในจุดอับ เสาเตี้ย ดวงไฟดวงเล็ก ทำให้มองเห็นสัญญาณไฟได้ไม่ชัดเจนเพียงพอ จึงขอเสนอแนะแก้ไข ให้ติดตั้งเป็นเสาสูงแบบกิ่งยื่นออกมาเหนือถนน และเพิ่มขนาดดวงไฟให้ใหญ่ขึ้น เพื่อเพิ่มความชัดเจนของการมองเห็นสัญญาณไฟจราจร
2. เสาสัญญาณไฟจราจร หมายเลข 5 ปัจจุบันติดตั้งในระยะไกลมาก เสาเตี้ย ดวงไฟดวงเล็ก ทำให้มองเห็นสัญญาณไฟได้ไม่ชัดเจนเพียงพอ จึงขอเสนอแนะแก้ไข ให้เพิ่มความสูงของเสา และเพิ่มขนาดดวงไฟให้ใหญ่ขึ้น เพื่อเพิ่มความชัดเจนของการมองเห็นสัญญาณไฟจราจร
3. เสนอแนะให้มีการติดตั้งสัญญาณไฟจราจร สำหรับคนข้ามถนน ตรงทางม้าลายทั้ง 4 ด้านของทางแยก เพื่อความปลอดภัยของคนข้ามถนน เนื่องจากทางแยกมีขนาดใหญ่ ถนนกว้าง
ขอฝากข้อเสนอแนะปรับปรุงทั้ง 3 ข้อข้างต้น เพื่อพิจารณาด้วยจักเป็นพระคุณยิ่ง